**Rámcová kúpna zmluva a zmluva o poskytovaní služby č.: [●]/2023**

**Servis chladiarenských, klimatizačných a vzduchotechnických zariadení**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) medzi zmluvnými stranami:

|  |
| --- |
| **Objednávateľ:** |
| obchodné meno: | **MARIANUM – Pohrebníctvo mesta Bratislavy**  |
| sídlo: | Šafárikovo námestie 3, 811 02 Bratislava, Slovenská republika |
| právna forma: | príspevková organizácia hlavného mesta Slovenskej republiky Bratislavy |
| IČO: | 17 330 190 |
| DIČ: | 2020838182 |
| IČ DPH: | SK2020838182 |
| Bankové spojenie: | ČSOB, a.s. |
| IBAN: | SK59 7500 0000 0000 2594 6193 |
| zápis: | Živnostenský register Okresného úradu Bratislava č. 102-11992 |
| štatutárny orgán: | Ing. Robert Kováč, riaditeľ organizácie |
| kontaktná osoba/osoba poverená zadávaním objednávky: | Ing. Zuzana Noskovičová |
| tel.: | 0903/732 032 |
| e-mail: | zuzana.noskovicova@marianum.sk |

a

|  |
| --- |
| **Poskytovateľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| SWIFT / BIC: |  |
| zápis: |  |
| štatutárny orgán: |  |
| kontaktná osoba/osoba oprávnená prijatím objednávky: |  |
| tel.: |  |
| e-mail: |  |

(Objednávateľ a poskytovateľ ďalej spolu len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**Úvodné ustanovenia**

Táto zmluva sa uzatvára s úspešným uchádzačom VO – zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – Názov zákazky: **xxx**, ktorá bola vyhlásená dňa xxx pod MAR xx/202x.

**Predmet zmluvy**

1. Predmetom tejto zmluvy je záväzok poskytovateľa dodať objednávateľovi spotrebný materiál a náhradné diely (oprava výmenou) k poskytnutiu služby v zmysle tejto zmluvy a poskytnutie služby podľa nižšie uvedenej špecifikácie a záväzok objednávateľa zaplatiť poskytovateľovi za spotrebný materiál a náhradné diely k poskytnutiu služby a za poskytnutie služby odmenu podľa prílohy č. 2 zmluvy:

|  |
| --- |
| **Špecifikácia predmetu zmluvy:** |
| 1. Dodanie spotrebného materiálu a náhradných dielov k poskytovaniu služby poskytovateľa.
2. Služby týkajúce sa chladiarenských, klimatizačných a vzduchotechnických zariadení na strediskách objednávateľa uvedených v prílohe č. 3 – Zoznam stredísk (ďalej len „príloha č. 3“), a to:
* pravidelný servis a nepravidelný servis
* odstraňovanie havarijných stavov.

Špecifikácia služieb je uvedená v prílohe č. 1 – Špecifikácia služieb (ďalej len „príloha č. 1“), ktorá je neoddeliteľnou časťou tejto zmluvy. (ďalej aj ako „vykonanie servisu“) |
| **Lehota poskytovania služby:** | * pravidelný servis **2 x ročne** (v 4. a 10. mesiaci kalendárneho roka)
* nepravidelný servis **do troch pracovných dní** od zadania objednávky povereným zamestnancom objednávateľa
* odstraňovanie havarijných stavov **do 24 hodín** od zadania objednávky povereným zamestnancom objednávateľa
 |
| **Miesto plnenia:** | Strediská objednávateľa uvedené v prílohe č. 3 |
| **Záručná doba:** | V zmysle VOP objednávateľa |
| **Zmluvná cena:** | Uvedená v prílohe č. 2 Cena |  | **Cena je:** | maximálna podľa rozpočtu  |

1. Neoddeliteľnou súčasťou tejto zmluvy sú **Všeobecné obchodné podmienky** objednávateľa (ďalej len „VOP“), ktoré sú prílohou č. 5 tejto zmluvy , s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **Osobitné zmluvné podmienky sa:** | uplatňujú  |
| **Text osobitných zmluvných podmienok:**  |
| 1. Poskytovateľ sa zaväzuje dodávať objednávateľovi spotrebný materiál a náhradné diely k poskytnutiu služby a služby podľa prílohy č. 1 v množstve a lehote stanovenej na základe objednávky.
2. V prípade havarijného stavu je poskytovateľ povinný zabezpečiť odstránenie havarijného stavu nástupom na poskytnutie služby najneskôr do 24 hodín od zadania objednávky objednávateľa. Havarijný stav nahlasuje objednávateľ poskytovateľovi telefonicky na t.č. .......................... a súčasne odoslaním e-mailu na adresu ..................................., z ktorého bude zrejmé, v akom čase bola havária poskytovateľovi nahlásená.
3. Objednávateľ si vyhradzuje právo počas účinnosti zmluvy jednostranne zmeniť/doplniť miesto plnenia uvedené v prílohe č. 3 tejto zmluvy. Objednávateľ bude poskytovateľa informovať emailom o zmene/doplnení miesta plnenia najneskôr do 7 pracovných dní od tejto zmeny/doplnenia. Objednávateľ je súčasne povinný v tej istej lehote predložiť poskytovateľovi podklady týkajúce sa zmeny/doplnenia miesta plnenia.
4. Poskytovateľ je povinný po vykonaní servisu, najneskôr do 3 (slovom: troch) pracovných dní odovzdať objednávateľovi Protokol o vykonaní servisu, ktorý potvrdí svojim podpisom poskytovateľ a vedúci zamestnanec príslušného strediska objednávateľa, prípadne iná poverená osoba. Vzor protokolu o vykonaní servisu tvorí prílohu č. 4 tejto zmluvy, pričom je v ňom evidovaný:
* počet normohodín poskytnutých objednávateľovi a cena za jednu normohodinu bez DPH
* meno a priezvisko pracovníka/-ov poskytovateľa, prostredníctvom ktorých bola služba poskytnutá
* dátum a čas zadania objednávky
* meno a priezvisko osoby zadávajúcej objednávku
* typ poskytnutej služby (pravidelný servis, nepravidelný servis, odstraňovanie havarijného stavu)
* popis poskytnutej služby a zistenej závady
* použitý spotrebný materiál a náhradné diely potrebné na výkon poskytnutej služby spolu s cenou bez DPH za tento materiál a náhradné diely
* meno, priezvisko a podpis osoby poskytovateľa
* meno, priezvisko a podpis osoby objednávateľa.
1. Poskytovateľ je povinný viesť písomné záznamy o vykonanom servise a tento záznam je poskytovateľ povinný doručiť objednávateľovi emailom na adresu kontaktnej osoby: zuzana.noskovicova@marianum.sk do 3 pracovných dní od vykonania servisu. Záznam o vykonaní servisu obsahuje:
* popis predmetu a stav zariadenia, ktoré bolo predmetom servisu
* zistené vady na zariadení, ktoré bolo servisu
* návrh riešenia odstránenia zistených závad predmetného zariadenia
* dátum servisu a vyhotovenia záznamu
* meno a priezvisko a podpis osoby oprávnenej za poskytovateľa.
1. Poskytovateľ je oprávnený vystaviť objednávateľovi faktúru v lehote podľa VOP, pričom súčasťou faktúry musí byť Protokol o vykonaní servisu v rozsahu podľa prílohy č. 4 tejto zmluvy, ktorý je podpísaný oboma zmluvnými stranami. Lehota splatnosti faktúry je 30 dní odo dňa jej doručenia. Úhrada faktúry sa realizuje bezhotovostným prevodom fakturovanej sumy na bankový účet poskytovateľa uvedený v záhlaví tejto zmluvy.
2. Poskytovateľ je povinný mať uzavretú zmluvu o poistení zodpovednosti za škodu, ktorá by mohla vzniknúť v súvislosti s výkonom jeho činnosti, ktorú poskytovateľ odovzdá v kópií objednávateľovi pri podpise tejto zmluvy. Poistenie musí trvať počas celého obdobia platnosti tejto zmluvy.
3. Spotrebný materiál a náhradné diely dodané poskytovateľom, ktoré sú potrebné k poskytnutiu služby je poskytovateľ povinný dodať objednávateľovi v priemernej trhovej cene maximálne zvýšenej o 10%.
 |

1. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa spotrebný tovar, náhradné diely a poskytnutie služby. Predpokladané množstvo spotrebného tovaru, náhradných dielov a služieb uvedené v tejto zmluve nie je pre objednávateľa záväzné. Skutočne objednané množstvo spotrebného tovaru, náhradných dielov a služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby, spotrebný materiál a náhradné diely v žiadnom rozsahu. Predmetom fakturácie budú len skutočne poskytnuté služby a dodaný spotrebný tovar a náhradné diely.

**II.**

**Trvanie zmluvy**

1. Táto zmluva sa uzatvára na 24 mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.

**III.**

**Záverečné ustanovenia**

* 1. Objednávateľ ako prevádzkovateľ osobných údajov v súlade s nariadením Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov spracúva osobné údaje dotknutých osôb za účelom uzatvorenia, komunikácie a plnenia zmluvy. Dotknutými osobami sú fyzické osoby, ktoré sú zmluvnou stranou, štatutárny orgán, ak zmluvnou stranou je právnická osoba a kontaktné osoby. Spracúvanie je vykonávané v rámci predzmluvných a zmluvných vzťahov a na základe plnenia zákonných povinností, najmä podľa zákona č. 40/1964 Zb. Občiansky zákonník v znení neskorších predpisov, zákona č. 513/1991 Zb. Obchodný zákonník v znení neskorších predpisov. Osobné údaje kontaktných osôb sú spracúvané na základe oprávneného záujmu prevádzkovateľa. Osobné údaje môžu byť poskytnuté orgánom verejnej moci na základe osobitných predpisov. Zverejňovanie sa vykonáva v rozsahu a v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Cezhraničný prenos osobných údajov do tretích krajín ani medzinárodnej organizácii sa neuskutočňuje. Osobné údaje nepodliehajú profilovaniu ani automatizovanému rozhodovaniu. Osobné údaje sa uchovávajú po dobu 10 rokov, následne sa likvidujú v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. Dotknutá osoba je oprávnená uplatniť si práva dotknutých osôb, najmä právo na potvrdenie o spracúvaní osobných údajov, právo na prístup k osobným údajom a informáciám týkajúcich sa spracúvania osobných údajov, právo na opravu nesprávnych a právo na doplnenie neúplných osobných údajov, právo na výmaz osobných údajov, právo na obmedzenie spracúvania osobných údajov, právo na prenosnosť osobných údajov, právo namietať spracúvanie osobných údajov. Ak sa dotknutá osoba domnieva, že pri spracúvaní osobných údajov boli porušené jej práva v oblasti ochrany osobných údajov, má právo podať na Úrad na ochranu osobných údajov SR sťažnosť, resp. návrh na začatie konania. Ak dotknutá osoba má akékoľvek otázky súvisiace so spracúvaním jej osobných údajov, má právo kedykoľvek kontaktovať zodpovednú osobu prevádzkovateľa. Bližšie informácie o spracúvaní osobných údajov sú dostupné na webovom sídle prevádzkovateľa.
	2. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Špecifikácia služieb |
| 2. | Cena |
| 3. | Zoznam stredísk s kontaktmi vedúcich stredísk |
| 4. | Protokol o vykonaní servisu |
| 5. | Všeobecné obchodné podmienky objednávateľa |
| 6. | Zmluva o poistení zodpovednosti poskytovateľa za škodu |

* 1. Zmluva sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**MARIANUM – Pohrebníctvo mesta Bratislavy** Ing. Robert Kováč, riaditeľ organizácie | **Poskytovateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |

**Príloha č. 1 – Špecifikácia služieb**

Servisné činnosti zahŕňajú najmä, nie však výlučne:

* Pravidelný servis vzduchotechnických, klimatizačných jednotiek a chladiarenských zariadení v rozsahu pravidelnej servisnej činnosti, v pravidelných časových intervaloch, a to 2 x ročne (v 4. a 10. mesiaci kalendárneho roka) predpísanou technológiou a odporúčaniami výrobcu
* Pravidelná výmena filtrov v pravidelných časových intervaloch.
* Nepravidelný servis vzduchotechnických, klimatizačných jednotiek a chladiarenských zariadení (opravy, odstránenie porúch a havárií, uvedenie zariadení do prevádzky) podľa požiadaviek objednávateľa
* **Vedenie záznamov o pravidelnom a nepravidelnom servise vzduchotechnických, klimatizačných jednotiek a chladiarenských zariadení.**
* Vykonanie všetkých plánovaných opráv vzduchotechnických, klimatizačných jednotiek a chladiarenských zariadení
* Vykonávanie odborných prehliadok a skúšok vzduchotechnických, klimatizačných jednotiek a chladiarenských zariadení v zmysle platnej legislatívy
* Vykonávanie komplexnej starostlivosti o celý systém klimatizácie a rozvodov (voda, vzduch)
* Vyhotovenie správy o technickom stave zariadení 1 x za rok s uvedením predpokladaných opráv a servisných zásahov v nasledujúcom roku do 30.6. daného roku.
* Vyhotovenie správy pre príslušný okresný úrad týkajúca sa údajov o fluórovaných skleníkových plynov každoročne v termíne do 15.01. kalendárneho roka v súlade so zákonom č. 286/2009 Z. z. o flurovaných skleníkových plynoch a o zmene a doplnení niektorých zákonov.

**Rozsah pravidelného ročného servisu** - pravidelný ročný servis vykonávaný 2 x ročne (v 4. a 10. mesiaci kalendárneho roka) pozostáva z:

**Údržby, kontroly a nastavenia vzduchotechnických a klimatizačných jednotiek**

* Vyčistenie jednotiek a fancoilov – vnútorné časti a ich dezinfekcia
* Kontrola funkčnosti jednotlivých častí jednotiek a fancoilov ( priestorových regulátorov,
* trojcestných ventilov, čerpadiel kondenzu resp. ventilov uzatváracích a ich pohonov a pod.)
* Kontrola funkčnosti čerpadiel, ventilov a servopohonov a ich premazanie
* Odvzdušnenie a odkalenie výmenníkov
* Čistenie lamiel výmenníkov na strane vzduchu
* Kontrola funkčnosti protimrazovej ochrany
* Kontrola servopohonov ich správny chod, nastavenie koncových vypínačov, dotiahnutie elektrických svoriek
* Kontrola uzemnenia a prepojenia jednotlivých častí jednotiek
* Kontrola čistoty žalúzií, klapiek – vyčistenie a premazanie mechanizmov
* Nastavenie, napnutie, výmena klinových remeňov
* Kontrola súosovosti remeníc
* Kontrola ložísk - premazanie
* Vyčistenie ohrievacích a chladiacich registrov
* Výmena filtrov podľa potreby min. 2xročne výmena
* Vizuálna hluková a tepelná kontrola
* Kontrola odtoku kondenzu z klima jednotiek a z fancoilov ( jeho čistota, voľný odtok,
* pachová uzávera)
* Kontrola svorkovníc, prípadne dotiahnutie svoriek
* Kontrola čidiel pre MaR – meranie a reguláciu (v prípade potreby ich preciachovanie)

**Údržby, kontroly a nastavenia chladiacich zariadení**

* Kontrola tesnosti freónových okruhov
* Doplnenie chladiva
* Kontrola tlaku chladiva vo výparníku a kondenzátore
* Kontrola znečistenia kondenzátora – vyčistenie
* Kontrola ventilátorov kondenzátora
* Kontrola ložísk ventilátorov – premazanie
* Kontrola parametrov chladiacich zariadení
* Kontrola hladiny oleja – doplnenie, výmena
* Nastavenie pracovného režimu zariadení
* Kontrola svorkovníc, prípadne dotiahnutie svoriek
* Kontrola čidiel pre MaR – meranie a reguláciu
* Kontrola hustoty nemrznúcich zmesí vo vodnom okruhu

**Údržby, kontroly a nastavenia elektroniky a MaR** – meranie a reguláciu

* Kontrola čidiel pre MaR
* Kontrola programu, prípadne jeho obnova
* Nastavenie programového režimu
* Kontrola svorkovníc, prípadne dotiahnutie svoriek

**Diagnostikovanie zariadenia**

* Vykonávanie kontroly a odskúšania ventilátorov vzduchotechnických jednotiek.
* Vykonávanie komplexnej starostlivosti o celý systém (voda, vzduch).
* Vedenie záznamov o pravidelnom (jarný a jesenný servis) a nepravidelnom servise (opravy, odstránenie porúch) vzduchotechnických, klimatizačných jednotiek a chladiarenských zariadení.
* Vykonávanie odborných prehliadok a skúšok vzduchotechnických a klimatizačných jednotiek v zmysle platnej legislatívy.
* Spotrebný materiál (čistiace prostriedky, dezinfekčné prostriedky, handry, vzduchové filtre, čerpadlá a pod.) nevyhnutný k vykonaniu pravidelnej servisnej činnosti je zahrnutý v cene jarného resp. jesenného servisu vrátane filtrov do vzduchotechnických zariadení, okrem jednotlivých náplní (olej, chladiaca látka a pod.) a súčastí, ktoré je potrebné vymeniť pri výmene náplní (olejový filter, dehydrátor a pod.).
* Dopravné náklady spojené s pravidelným servisom, údržbou, kontrolou, vykonaním odborných prehliadok, opravou, sú zahrnuté v cene danej oceňovanej položky.

**Príloha č. 2 – Cena**

Cena spotrebného materiálu, náhradných dielov a poskytnutej služby je:

* v sume ................. eur bez DPH (slovom ...............) za 1 človekohodinu (60 minút) v prípade bežného servisu, opráv a opráv výmenou;
* v sume ................. eur bez DPH (slovom ...............) za 1 človekohodinu (60 minút) v prípade odstraňovania havarijných stavov;
* paušál na spotrebný materiál a náhradné diely vo výške .................eur bez DPH;
* Spolu ................. eur bez DPH.

**Príloha č. 3 – Zoznam stredísk s kontaktmi na vedúcich stredísk**

1. **Riaditeľstvo, Šafárikovo nám. č. 3, Bratislava**

Ing. Zuzana Noskovičová, email: zuzana.noskovicova@marianum.sk, tel. č. 0903/732 032

1. **Krematórium, Hodonínska 9002, Bratislava**

vedúci strediska Mgr. Ľubomír Voloch, email: ludomil.voloch@marianum.sk, tel. č. 0911/015 262

1. **Cintorín Vrakuňa, Gagarinova 29, Bratislava**

vedúci strediska: Peter Struhár, email: peter.struhar@marianum.sk, tel. č. 0903/409 980

1. **Martinský cintorín, Trnavská cesta 110, Bratislava**

vedúci strediska: Peter Struhár, email: peter.struhar@marianum.sk, tel. č. 0903/409 980

**Príloha č. 4 – Protokol o vykonaní servisu**

|  |
| --- |
| **Protokol o vykonaní servisu**Rámcová kúpna zmluva a zmluva o poskytnutí služby - Servis chladiarenských, klimatizačných a vzduchotechnických zariadeníč. xxx/2022 zo dňa xxx |
|  |
| **Poskytovateľ:**  | **Objednávateľ:** MARIANUM – Pohrebníctvo mesta Bratislavy, Šafárikovo nám. 3, 811 02 Bratislava, príspevková organizácia hlavného mesta SR Bratislavy, IČO: 17 330 190 |  |
|  |
| **Miesto plnenia:** |  |
|  |
|  |
| **Dátum** | **a**  | **čas** | **objednávky:** | **xxx** | **Služba dodaná dňa: xxx o xxx hod.** |  |
| **Meno a priezvisko pracovníka poskytovateľa:**  | **od** | **do** |   |  |
| **Meno a priezvisko pracovníka poskytovateľa:**  | **od** | **do** |   |  |
| **Meno a priezvisko pracovníka poskytovateľa:**  | **od** | **do** |   |  |
| **Meno a priezvisko pracovníka poskytovateľa:**  | **od** | **do** |   |  |
| **Počet normohodín** | **xxx normohod.** | **Cena bez DPH/1 normohodina** | **xxx eur** | **Cena bez DPH/celkom** | **xxx eur** |  |
| **Meno a priezvisko osoby objednávateľa zadávajúcej objednávku:****Stredisko objednávateľa:****Obsah objednávky:** |  |
| **Typ servisu (pravidelný servis, nepravidelný servis, odstraňovanie havarijného stavu):****Popis vykonaného servisu a zistenej závady:** |  |
| **Použitý spotrebný materiál/náhradné diely** | **MJ** | **Počet** | **Cena bez DPH** |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Poskytovateľ Objednávateľ**

v ....................................... dňa ................................ v Bratislave dňa...........................................

..................................................................................... ......................................................................

Obchodné meno: xxx MARIANUM – Pohrebníctvo mesta Bratislavy

Meno a priezvisko: xxx meno a priezvisko: xxx